**A Készenléti Rendőrség Parancsnoka**

**pályázatot hirdet**

a Személy- és Objektumvédelmi Igazgatóság Személyvédelmi Főosztály által megszervezésre kerülő személyvédelmi alaptanfolyamon való részvételre

A pályázatra a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény (Hszt.) alapján a Rendőrség állományában hivatásos szolgálati viszonyban állók jelentkezhetnek.

Az indítandó tanfolyam célja a személyvédelmi munka alapjainak megismerése és a megismert tudás visszaadása elméleti és gyakorlati vizsga során.

A tanfolyamon való részvétel feltételei:

- a rendőrség hivatásos állományában eltöltött legalább 3 év,

- tiszthelyettes esetén: középfokú állami és rendészeti végzettség; tiszt esetén: felsőfokú

állami és rendészeti végzettség,

- a betöltendő munkakörhöz az 57/2009. (X. 30.) IRM-ÖM-PTNM együttes rendelet szerinti

egészségügyi-, pszichológiai alkalmassági követelményeknek való megfelelés,

- fizikai felmérésen kiváló értékelés,

- lövészeti felmérésen legalább jó értékelés,

- „B” kategóriás jogosítvány,

- magabiztos, határozott fellépés.

A pályázatok elbírálásánál előnyt jelenthet:

- fizikai felmérésen magasabb pontszám elérése,

- ügyintézői igazolvány megléte,

- államilag elismert nyelvvizsga (elsősorban angol, német, francia nyelvekből),

- kiválóan alkalmas minősítés, teljesítményértékelés,

- harcművészeti jártasság vagy küzdősportok területén elért eredmények,

- rendészeti versenyeken, lövészeti bajnokságokon elért eredmények,

- vezetéstechnikai képzettség,

- Budapest és környéke lakóhely.

 

**A pályázatra a közzététel napjától lehet jelentkezni.**

**A képzés tervezett ideje: 2018. szeptember 24 - 2018. október 18.**

**A pályázat beadásának végső határideje: 2018. augusztus 30.**

A más területi szerv állományába tartozók tanfolyamon való részvétele átrendeléssel történik, melyhez a más területi szerv vezetőjének engedélye szükséges. Az engedélyt alkalmasság esetén a Készenléti Rendőrség Humánigazgatási Szolgálata kéri meg.

**Pályázati dokumentumok:**

A **pályázatnak tartalmaznia kell** a mellékelt kitöltött pályázati lapot, a jelentkező szakmai életútját bemutató rövid gépelt önéletrajzot, melyben ismerteti érdeklődési körét, hobbiját, állami, szakmai iskolai végzettségét, szakképesítését igazoló okiratok másolatait.

**A pályázat benyújtható:**

• **személyesen** (1101 Budapest, Kerepesi út 47-49., Készenléti Rendőrség Humánigazgatási Szolgálat II/B. épület 2. emelet);

• **postai úton** a Készenléti Rendőrség Humánigazgatási Szolgálat vezetőjének címezve (Készenléti Rendőrség, Humánigazgatási Szolgálat, 1903 Budapest, Pf. 314.),

• **email-ben a** terecskeiv@kr.police.hu elektronikus levelezési címre.

A képzésre vonatkozó felvilágosítást **Handl Tamás r. alezredes, a Személyvédelmi Főosztály** **Diplomáciai Biztonsági Osztály vezetője** adhivatali munkaidőben a 23-350 BM telefonszámon.

A pályázót a szakmai vezetők írásban értesítik döntésükről. A pályázatra jelentkezőket a kijelölt bírálóbizottság szakmai javaslata alapján a Készenléti Rendőrség Parancsnoka bírálja el.